เศรษฐกิจไทยจะฟื้นอย่างไรหลังคนไทยได้รับวัคซีน
การฉีดวัคซีนอย่างรวดเร็วเป็นทางออกสำคัญที่จะพลิกฟื้นเศรษฐกิจ อย่างน้อยก็ให้คนคลายความกังวลในการติดเชื้อหรือลดความรุนแรงหากยังได้รับเชื้ออยู่ ซึ่งน่าจะสนับสนุนการฟื้นตัวในกลุ่มค้าปลีก ค้าส่ง
แต่ในส่วนของโรงแรมนั้น อาจยังฟื้นตัวช้าตราบใดที่ยังมีนักท่องเที่ยวต่างชาติน้อย อาจดูดีขึ้นในช่วง Long Weekend จากนักท่องเที่ยวไทย แต่การท่องเที่ยวในประเทศอาจจำกัดในพื้นที่ใกล้กรุงเทพฯ ที่สามารถขับรถไปเที่ยวประเภทเช้าเย็นกลับได้​ หลังคนไทยได้รับวัคซีนมากขึ้นจนพอมีภูมิคุ้มกัน คนน่าจะเชื่อมั่นในการออกนอกบ้านมาจับจ่ายใช้สอย การบริโภคน่าจะขยายตัวดีขึ้น แต่การท่องเที่ยวในประเทศหรือสถานศึกษาที่เกี่ยวกับเด็กหรือเยาวชนที่ยังไม่ได้รับวัคซีน อาจยังไม่สามารถเปิดทำกิจกรรมได้ตามปกติ ก่อนเกิดวิกฤตโควิด-19 ในปีที่แล้ว เศรษฐกิจไทยก็มีปัญหามากมาย เช่น เศรษฐกิจโตต่ำกว่าศักยภาพและซึมยาว การบริโภคอ่อนแอ หนี้ครัวเรือนที่สูง รายได้ครัวเรือนโตต่ำและขาดการกระจายตัว กลุ่มธุรกิจ SMEs ยังมีปัญหาหนี้เสีย เอกชนชะลอการลงทุนในประเทศ ปัญหาการเมือง และอื่นๆ อีกมากมายดังนั้นหลังพิชิตวิกฤตโควิด-19 ได้แล้ว เราคงต้องคิดหาวัคซีนเพื่อป้องกันวิกฤตเศรษฐกิจในอนาคตกันต่อไปด้วย
ข่าวเศรษฐกิจและการเงิน